5G: Kyk deur die samesweringsteorieë | Netwerk24
5G: Kyk deur die samesweringsteorieë
Peet Serfontein is 'n onafhanklike markontleder.
Van die vreemde verklarings vir die uitbreek en verspreiding van die koronavirus is dat dit saamhang met die onlangse inwerkingstelling van 5G-tegnologie. In krisistye kan samesweringsteorieë so vinnig soos 'n virus versprei.
Terwyl die pandemie se greep op die wêreld verskerp het, het ons almal gesukkel, en sukkel ons steeds om die omvang van die situasie te begryp. Die kersie op die koek was 5G. Nou wat is 5G nou eintlik? 5G is 'n opgradering van die vorige generasies van 2-, 3- en 4G. Maar dit is ook veel meer. Dié kragtige tegnologie gaan die basis wees vir wat die telekommunikasiebedryf 'n 'rewolusie' noem.
Dit sal meer komplekse toepassings van die internet toelaat. 5G is nodig om bestuurderlose motors, afstand-chirurgie, sowel as slim stede en huise te onderhou, insluitend vinnige toegang tot flieks en musiek. Om dit alles te bereik, sal die 5G-netwerk die millimetergolwe-deel van die frekwensiespektrum gebruik. Dit is laekrag-golwe van kort afstand wat nie deur mure of ander hindernisse, soos bome, kan gaan nie.